stanford-oval/wikipedia huggingface dataset:
Dota 2
מהלך המשחק > יכולות (Abilities)

כאמור לכל גיבור יש כ-4 יכולות (לחלק יש אף 6, אבל לרובם 4 עד 5), כאשר לכל יכולת יש 4 רמות (שמתפתחות בהתאם לרמת הדמות) היכולות מתחלקות למספר סוגים:
יכולות פאסיביות (Passive) - יכולות אלו הם בונוסים מובנים שמקבלת הדמות שהיא איננה צריכה להפעיל ופועלים כל הזמן: למשל בונוס של שריון (Armor) או בונוס רגנציה של נקודות החיים (Health Points Regen) או בונוס של כמות הנזק שהדמות יכולה להסב ליריבים (Damage).
יכולת השבתה (Disable) - יכולות אלו הם מופעלות על ידי השחקנים על שחקן יריב או אזור מסוים, וגורמות ומשפיעות על יכולת היריב במספר דרכים:
הימום היריב (Stun) - היריב עוצר במקום ולא יכול לזוז למשך מספר שניות, ובנוסף מושבת לחלוטין ואינו יכול להשתמש ביכולות או בפריטים או להרביץ.
השתקת היריב (Silence) - היריב יכול לזוז ולתת מכות אך איננו יכול להשתמש ביכולותיו למשך מספר שניות (כן יכול להשתמש בפריטים).
השתקת היריב (Mute) - היריב יכול לזוז ולתת מכות אך איננו יכול להשתמש ביכולותיו ובנוסף איננו יכול להשתמש בפריטים.
ניטרול היריב (Disarm) - היריב יכול לזוז ולהשתמש ביכולות אך איננו יכול להרביץ למשך מספר שניות.
להשתיל את היריב במקום (Root) - היריב עוצר במקום ולא יכול לזוז אך יכול להשתמש ביכולויתו ובפריטיו.
הפחדת היריב (Fear) - בעת הפעלת יכולת זו היריב יתחיל לרוץ לכיוון הבסיס שלו, אך מושבת לחלוטין ואינו יכול לשנות כיוון, להשתמש בפריטים או ביכולות, או לעצור. דמויות עם יכולות השבתה לסוגיו מכונות "Disablers".
יכולת המסיבות נזק ליריב בכמות גבוהה (Damage Ability) - יכולות המופעלות על ידי השחקנים ומסיבות נזק (הכוונה - נזק גדול ל-HP) לדמות אחת בלבד או נזק לשטח מסוים בו נמצאות הדמויות (הנקרא Area of Effect = AOE). יכולת שכזו מכונה גם Nuke אם היא מסיבה נזק גבוהה בזמן קצר במיוחד, ועל כן דמויות עם יכולות כאלה מכונות "Nukers".
יכולות בריחה (Escape) - יכולות בה משתמש השחקן על מנת לברוח במהירות מהיריב באופן נראה או בלתי נראה (Invisibility).
ישנם יכולות מסוימות המשלבות כמה סוגים (למשל שגם מסיבות נזק וגם משביתות את היריב) - יכולות שכאלה המשביתות ומסיבות נזק ברדיוס גדול בדרך כלל ישמשו את השחקנים לבצע יוזמה (Initation) - התחלה יזומה של קרב קבוצתי. דמויות עם יכולות כאלה מכונות "Initators".
היכולת המרכזית של כל דמות היא יכולת ה־Ultimate ("היכולת האולימטיבית") שהיא יכולת שהשחקנים מקבלים החל מרמה 6 ומעלה, והיא בעצם נותנת יתרון גדול לדמות על פני יריבו כשהיא מופעלת, וצורכת כמות מאנה גדולה, ועם זמן התקררות גדול בדרך כלל (Cooldown). זמן התקררות קיים לכלל היכולות האקטיביות של הגיבורים וזהו פשוטו כמשמעו טיימר המופעל ליכולת אחרי שהיא הופעלה ועד שתוכל להיות מופעלת בפעם הבאה.
מהלך המשחק > פריטים (Items)

הפריטים הם נדבך חשוב מאוד במשחק ה־DOTA ויכולות לשנות לחלוטין תפקוד של הגיבורים, כאשר הם מחולקות למספר סוגים:
פריטים המשפרים את השחקן (נותנים Buff) לזמן מוגבל או נותנות בונוס פאסיבי מסוים קבוע. למשל Aghanim's Scepter ("שרביטו של אגנהיים") הנותן בונוס משמעותי לאחד היכולות של השחקן.
פריטים הנותנים יכולת חדשה לשחקן - למשל נותן Stun ליריב, השתקה שלו או ניטרולו לזמן מסוים. בנוסף ישנם פריטים הנותנים יכולת בלתי נראית (Invisible) לשחקנים, למשל Shadow blade.
פריטי Support הנקנים בדרך כלל על ידי דמויות ה־Support בעיקר ונותנים יתרון לכל הקבוצה: כמו Wards (משגיחים) הנותנים vision לקבוצה, פריטים מרפאים, משיבי מאנה, ועוד.
פריטי הפגה (despell) - נותנים לשחקן את האפשרות להוריד מעצמו או מאחרים יכולות השבתה או יכולות שמזיקות לתווך ארוך.
פריטי הגנה - פריטים המגנים בצורה כלשהי על השחקן. לדוגמה Black King Bar - פריט שלאחר ההפעלה, מעניק למפעיל חסינות מרוב יכולות הקסם ופריטי היריב (Spell Immunity).
הפריטים כאמור הם חשובים במשחק זה, כאשר למשל היכולת להסתובב במפה באופן בלתי נראה ניתנת למספר דמויות מצומצם ביכולת הדמות עצמה, אך היא יכולת נפוצה מאוד שניתנת על ידי הפריטים, ומשמשת רבות למטרת איגוף שחקנים. ניתן לגלות שחקנים בלתי נראים על ידי פריטי Support כמו Sentry או Dust.
הרבה מהפריטים נותנים יכולות פאסיביות בשילוב עם יכולות אקטיביות. גם לפריטים יש זמן התקררות מהרגע שמופעלים ועד הרגע שיוכלו להיות מופעלים בפעם הבאה. ישנו אף פריט המבטל את הזמן התקררות לחלוטין ונקרא "Refresher Orb" (מוגבל לשימוש אחד בכל 180 שניות, משתמשים בדרך כלל על מנת להפעיל יכולת Ultimate פעמיים ברצף).
מהלך המשחק > שלבי המשחק ואסטרטגיות שונות לניצחון

מהלך המשחק העיקרי הוא ניסיון של ה־Hard Carry והCarry לאגור כמה שיותר נקודות ניסיון וזהב על מנת שיוכלו לקנות פריטים שיחזקו את יכולותיהם, כאשר כל גיבור שמת נותן לכל שחקני הקבוצה היריבה זהב ונקודות ניסיון בכמות גבוהה, בהתאם לכמות הזהב ונקודות הניסיון שיש לו. כלומר אם נתפס שחקן עם יותר נקודות ניסיון וזהב (שאלו בדרך כלל ה־Hard Carry), והוא ימות, הוא יתן בהתאם הרבה יותר זהב ונקודות ניסיון לקבוצה השנייה שהרגה אותו. ולכן שווה יותר עבור הקבוצה לתפוס את שחקני ה־Carry.
בתחילה נמצאות הקבוצות בשלב ה"Laning" שלב ה"שבילים", בו נמצאים השחקנים על השביל ומנסים להשיג כמה שיותר Last Hits - לתת מכה אחרונה ביצורים שעל השביל (Creeps), על מנת לאגור זהב ונקודות ניסיון, כמו כן היריבים מנסים להכות את ה־Creep שלהם בעצמם במכה האחרונה על מנת למנוע מהיריב לקבל את הזהב עבורו (מהלך זה נקרא - Deny "מניעה" - מניעה של זהב ונקודות ניסיון מהיריב).
לאחר מכן עוברים ה־Carry לשלב הג'ונגל בו ה־Lane נעשה מקום מסוכן יחסית שבו יאגפו אותו שחקני היריב ולכן הCarry יסתובב בג'ונגל שלו, ואף בג'ונגל של הקבוצה היריבה, על מנת לאגור משם זהב ונקודות ניסיון, אם כי מעשה זה לבדו גם יכול להיות מסוכן עבורו ועליו להיזהר שלא ייתפס לבדו. קבוצות יבצעו בדרך כלל במהלך המשחק "Gank" - איגוף (עם 3–4 שחקנים לפחות) על מנת לנסות ו"לצוד" את ה־Carry/Hard Carry של הקבוצה השנייה לבדו על מנת להורגו ולמנוע ממנו לצבור זהב ונקודות ניסיון, תוך כדי גריפת רווח של זהב ונקודות ניסיון עבור כלל שחקני הקבוצה.
כל מהלך המשחק מכוון בדרך כלל לקראת מפגש מלחמה, שיכול להיות ספונטני או מתוכנן, בין הקבוצות ונקרא Teamfight (מלחמה קבוצתית), ובו רוב או כל הקבוצה משתתפת והשחקנים מפגינים את מירב יכולותיהם (ומשתדלים להפעיל אותם ברגע המתוזמן המדויק והכי נכון) על מנת להרוג חלק או את כל שחקני הקבוצה היריבה. הקבוצה שהשיגה את ידה על העליונה במפגשים מהסוג הזה בדרך כלל תהיה בדרך הבטוחה לנצח את המשחק מכיוון שהיא תהיה בעלת כמות הזהב ונקודות הניסיון הגבוהה יותר ושחקניה יותר חזקים ובעלי רמות גבוהות יותר, עם פריטים (Items) טובים יותר, מהקבוצה שהפסידה את ה־Teamfight.
אולם, אף על פי שזהו מהלך המשחק הסטנדרטי, ישנם מספר טקטיקות ואסטרטגיות לנצח את המשחק (שכאמור מטרתו היא השמדה סופית של המגדלים ולאחר מכן ה־Ancient של היריב), למשל מקרים בהם שחקן מסוים מצליח לדחוף (לבצע "Push" - הכוונה לדחוף את קבוצת הקריפים שלו לעבר מגדלי היריב) עבור קבוצתו והוא לא נתפס, ומצליח להשמיד את מגדלי הקבוצה היריבה, אפילו שלמעשה קבוצתו בפיגור של נקודות ניסיון וזהב. שחקנים אלו נקראים במשחק "Pushers" ותפקידם לבצע כמה שיותר "דחיפה" ביחד עם החיות בשליטת המחשב (הנקראות קריפים - Creeps) על מנת להשמיד מגדלים מבלי שיתפסו, כמו כן למשוך זמן ו"תשומת לב" (מה שמכונה לתת "Room") מהקבוצה היריבה, בזמן שה-Hard Carry של קבוצתו אוגר זהב ונקודות ניסיון בבטחה בג'ונגל.
בתרבות

למשחק יש כנסים ואירועים רבים, בניהם כנסי מעריצים המתחפשים ל"גיבורים" מהמשחק, וטורניר האליפות The International בו קבוצות מקצועניות מרחבי העולם מתחרות על פרסים בשווי מיליוני דולרים. DOTA הוא אחד מהמשחקים הפופולרים בעולם בז'אנר ה-Moba.
ב-16 בפברואר 2021 הודיעה Netflix על סדרת אנימה בשם DOTA: Dragon’s Blood, המבוססת על המשחק. הסדרה, שהופקה על ידי סטודיו מיר, יצאה לצפייה ב-25 במרץ 2021 ובעלת 8 פרקים. עקב הצלחת הסדרה, ב-18 בינואר 2022 יצאה העונה השנייה, וב-11 באוגוסט 2022 יצאה העונה השלישית שניהן עם 8 פרקים כל אחת.
שחקנים ישראלים מקצוענים

ישנם חמישה שחקנים ישראלים אשר שיחקו בליגות הרשמיות של Valve ב-Dota 2; טל "Fly" אייזיק, נטע "33" שפירא, עידן "MagicaL" ורדניאן, אדם "Aramis" מורוז וירין "yarin" לוגסי.
טל "Fly" אייזיק (אנ') היה הישראלי הראשון אשר שיחק ב-The International, ב-2013, וזכה בסך הכל ב-6 טורנירי "מייג'ור", וזכה בסכום כולל המוערך בכ-2.7 מיליון דולר.
נטע "33" שפירא היה הישראלי הראשון אשר זכה The International, ב-2022, וזכה בסכום כולל המוערך בכ-2.2 מיליון דולר. ב-2024 זכה בפעם השנייה.
ראו גם

זירת קרב מרובת משתתפים (MOBA)
הערות שוליים

↑  Netflix מודיעה על DOTA: Dragon’s Blood, סדרת אנימה המבוססת על המשחק הפופולרי, באתר Netflix, ‏16 בפברואר 2021
↑  פרופיל השחקן טל "Fly" אייזיק, באתר Liquipedia Dota 2
↑  פרופיל השחקן נטע "33" שפירא, באתר Liquipedia Dota 2
| משחקים המשתמשים במנוע ה-Source |
| --- | --- | --- |
| Valve | Valve |  |
| סדרת Half-Life | Half-Life 2 ‏ • Half-Life 2: Deathmatch ‏ • Half-Life Deathmatch: Source ‏ • Half-Life: Source ‏ • Half-Life 2: Lost Coast ‏ • Half-Life 2: Episode One ‏ • Half-Life 2: Episode Two |  |
| אחרים | Alien Swarm ‏ • Counter-Strike: Global Offensive ‏ • Counter-Strike: Source ‏ • Day of Defeat: Source ‏ • Dota 2 ‏ • Left 4 Dead ‏ • Left 4 Dead 2 ‏ • פורטל ‏ • פורטל 2 ‏ • Team Fortress 2 |  |
| משחקים אחרים | משחקים אחרים |  |
| משחקים אחרים | Blade Symphony ‏ • Bloody Good Time ‏ • Consortium ‏ • E.Y.E.: Divine Cybermancy ‏ • The Crossing ‏ • Dark Messiah of Might and Magic ‏ • Dear Esther ‏ • Dogfights: The Game ‏ • Garry's Mod ‏ • Hybrid ‏ • Kuma\War ‏ • Nuclear Dawn ‏ • Postal III ‏ • SiN Episodes ‏ • Sting: The Secret Operations ‏ • Tactical Intervention ‏ • The DinoHunters ‏ • The Ship ‏ • Vampire: The Masquerade – Bloodlines ‏ • Vindictus ‏ • VR Worlds 2 ‏ • Zeno Clash • ‏ Apex Legends |  |
| משחקי חברת Valve |
| --- | --- | --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift)‏ • Half-Life 2‏ • Half-Life 2: Episode One‏ • Half-Life 2: Episode Two‏ • Half-Life: Alyx |  |
| סדרת פורטל | פורטל‏ • פורטל 2 |  |
| סדרת Counter-Strike | Counter-Strike‏ • Counter-Strike: Condition-Zero‏ • Counter-Strike Neo‏ • Counter-Strike: Source‏ • Counter-Strike Online‏ • Counter-Strike: Global Offensive |  |
| סדרת Dota | Dota 2‏ • Artifact‏ • Dota Underlords |  |
| סדרת Day of Defeat | Day of Defeat‏ • Day of Defeat: Source |  |
| סדרת Team Fortress | Team Fortress Classic‏ • Team Fortress 2 |  |
| סדרת Left 4 Dead | Left 4 Dead‏ • Left 4 Dead 2 |  |
| חבילות | The Orange Box |  |
| משחקים אחרים | Deathmatch Classic‏ • Ricochet‏ • Alien Swarm‏ • Payday: The Heist‏ • Deadlock |  |
1942

שנת 1942 היא השנה ה-42 במאה ה-20. זוהי שנה רגילה, שאורכה 365 ימים. 1 בינואר 1942 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
נפטרו

ינואר
3 בינואר – פנחס רוטנברג, ממנהיגי היישוב העברי וחלוץ התעשייה המודרנית בארץ ישראל, מייסד חברת החשמל (נולד ב-1879)
16 בינואר – קרול לומברד, שחקנית אמריקאית (נולדה ב-1908)
26 בינואר – פליקס האוסדורף, מתמטיקאי יהודי-גרמני, מאבות הטופולוגיה, התאבד קודם שילוחו למחנה ריכוז (נולד ב-1868)
פברואר
2 בפברואר – דניאיל חארמס, סופר וסאטיריקן רוסי (נולד ב-1905)
12 בפברואר – אברהם שטרן (יאיר), מנהיג הלח"י (נולד ב-1907)
12 בפברואר – גרנט ווד, צייר אמריקאי (נולד ב-1891)
22 בפברואר – שטפן צווייג, סופר אוסטרי-יהודי (נולד ב-1881)
מרץ
7 במרץ – לוסי פרסונס, פעילת זכויות האדם, כתבת ומארגנת עבודה אפרו-אמריקאית (נולדה ב-1853)
8 במרץ – חוסה ראול קפבלנקה, אלוף העולם בשחמט (נולד ב-1888)
10 במרץ – וילבור סקוביל, רוקח וכימאי אמריקאי (נולד ב-1865)
10 במרץ – ויליאם הנרי בראג, פיזיקאי אנגלי (נולד ב-1862)
15 במרץ – אלכסנדר זמלינסקי, מלחין, פסנתרן ומנצח אוסטרי (נולד ב-1871)
אפריל
23 באפריל – אולגה בנאריו פרסטס, פעילה קומוניסטית גרמנית (נולדה ב-1908)
24 באפריל – לוסי מוד מונטגומרי, סופרת קנדית (נולדה ב-1874)
מאי
13 במאי – אביגדור גרין, אביו של ראש ממשלת ישראל, דוד בן-גוריון (נולד ב-1856)
14 במאי – פרנק צ'רצ'יל, מלחין ופזמונאי אמריקאי (נולד ב-1901)
16 במאי – ברוניסלב מלינובסקי, אנתרופולוג פולני (נולד ב-1884)
16 במאי – הרמן פלש, פעיל ציוני, חבר התנועה הרוויזיוניסטית (נולד ב-1890)
יוני
4 ביוני – ריינהרד היידריך, מנהיג נאצי (נולד ב-1904)
5 ביוני – יוסף זיידנר, פעיל ציוני ומתומכיו הראשונים של בנימין זאב הרצל, תעשיין ומהנדס ארצישראלי. נמנה עם מייסדי בית החרושת סיליקט בתל אביב (נולד ב-1860)
יולי
23 ביולי – אדם צ'רניאקוב, ראש היודנראט בגטו ורשה (נולד ב-1880)
28 ביולי – פלינדרס פיטרי, ארכאולוג אנגלי, אבי הארכאולוגיה המודרנית המדעית (נולד ב-1853)
אוגוסט
7 באוגוסט – יאנוש קורצ'אק, מחנך, נרצח עם חניכיו בטרבלינקה (נולד ב-1878)
9 באוגוסט – אדית שטיין, פילוסופית גרמנייה-יהודייה, שהפכה לנזירה קתולית, נספתה באושוויץ, והוכרזה כקדושה נוצרית (נולדה ב-1891)
ספטמבר
11 בספטמבר – הלל צייטלין, סופר, משורר ועיתונאי ורשה (נולד ב-1871)
30 בספטמבר – הנס יואכים מרסיי, טייס קרב ואלוף הפלות גרמני (נולד ב-1919)
אוקטובר
20 באוקטובר – פרדריק סטוק, מנצח ומלחין אמריקאי (נולד ב־1872)
נובמבר
11 בנובמבר – ריכארד שטריגל, כלכלן גרמני (נולד ב-1891)
דצמבר
2 בדצמבר – הרב אלימלך לאווי (הראשון) מחסידות טאש (נולד ב-1865)
24 בדצמבר – ז'אן פרנסואה דרלאן, מפקד ימי צרפתי, מראשי צרפת של וישי, אשר שינה לאחר מכן את טעמו והצטרף לבעלות הברית במלחמת העולם השנייה (נולד ב-1881)
ראו גם

1942 במוזיקה‎
1942 במדע‎
1942 בקולנוע‎
1942 בספורט‎
ילידי 1942‎
נפטרים ב-1942‎
מאיר אריאל
סטיבן הוקינג
אאוזביו
אהוד ברק
גאולה נוני
האריסון פורד
ג'ימי הנדריקס
יורם ארבל
אריתה פרנקלין
פול מקרטני
ג'ו ביידן
אדית שטיין
יאנוש קורצ'אק
אברהם שטרן (יאיר)
פנחס רוטנברג
Slicker Than Your Average

Slicker Than Your Average הוא אלבום הסולו השני של קרייג דייוויד. האלבום יצא לאור ב-19 בנובמבר 2002 על ידי אטלנטיק רקורדס.
האלבום הצליח פחות מן אלבומו הראשון של דייוויד, אבל הצליח להוציא 6 סינגלים מצליחים- "What's Your Flava?", "Hidden Agenda", "Rise And Fall" Ft Sting, "Spanish", "World Filled With Love", "You Don't Miss Your Water".
האלבום מכר ברחבי העולם כ-3 מיליון עותקים.
האלבום דורג במקום ה-3 במצעד האלבומים הבריטי ובמקום ה-32 במצעד האלבומים האמריקאי.
רשימת השירים באלבום

Slicker Than Your Average
What's Your Flava?
Fast Cars
Hidden Agenda
Eenie Meenie (With Messiabolica)
You Don't Miss Your Water ('Till The Well Runs Dry)
Rise And Fall (With Sting)
Personal
Hands Up In The Air
Two Steps Back
Spanish (With Duke One)
What's Changed
World Filled With Love
סינגלים מן האלבום

What's Your Flava? - מקום 8 בבריטניה
Hidden Agenda - מקום 10 בבריטניה
Rise And Fall - מקום 2 בבריטניה
Spanish - מקום 8 בבריטניה
World Filled With Love - מקום 15 בבריטניה
You Don't Miss Your Water - מקום 43 בבריטניה
Ritchie Blackmore's Rainbow

Ritchie Blackmore's Rainbow הוא אלבום הבכורה של להקת ההארד רוק הבריטית ריינבו שיצא לאור באוגוסט 1975.
היסטוריה

ב-1974 פרש ריצ'י בלקמור גיטריסט להקת דיפ פרפל מהלהקה. אחת הסיבות העיקריות שהאיצו את פרישתו הייתה חוסר הסכמתם של חברי הלהקה להקליט גרסת כיסוי לשיר "Black Sheep of the Family" של להקת "Quatermass". במהלך הופעה של להקת "Elf", התרשם בלקמור עמוקות מהזמר רוני ג'יימס דיו, והחליט לעזוב את "דיפ פרפל", ולחבור ללהקה. לאחר הצטרפותו, שונה שם הלהקה ל"ריינבו".
הקלטות האלבום נערכו במינכן שבגרמניה, מה-20 באוגוסט עד ל-14 במרץ באולפני "Musicland Studios".
זמן קצר לאחר צאת האלבום, כל חברי להקת Elf, למעט דיו, פוטרו. מיד לאחר מכן החלו בלקמור ודיו בחיפוש אחר מוזיקאים אחרים לאלבומם הבא. ההרכב הראשון של הלהקה מעולם לא ניגן בהופעה חיה.
ביקורות

האלבום זכה לביקורות חיוביות מאוד, ושובח על הליריקה האיכותית והחדשנות שהציג. האתרים "MelodicMusic" ו-Sputnikmusic העניקו לאלבום 5 כוכבים מתוך 5.
רשימת השירים

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Man on the Silver Mountain  |   | 4:42 |  |  |  |  |  |  |
| 2. | Self Portrait  |   | 3:17 |  |  |  |  |  |  |
| 3. | Black Sheep of the Family  | סטיב האמונד | 3:22 |  |  |  |  |  |  |
| 4. | Catch the Rainbow  |   | 6:27 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Snake Charmer  |   | 4:33 |  |  |  |  |  |  |
| 6. | The Temple of the King  |   | 4:45 |  |  |  |  |  |  |
| 7. | If You Don't Like Rock 'n' Roll  |   | 2:38 |  |  |  |  |  |  |
| 8. | Sixteenth Century Greensleeves  |   | 3:31 |  |  |  |  |  |  |
| 9. | Still I'm Sad  | פול סמואל-סמית', ג'ים מק'רתי | 3:51 |  |  |  |  |  |  |
מבצעים

ריצ'י בלקמור - גיטרה
רוני ג'יימס דיו - שירה
מיקי לי סול - פסנתר, מלוטרון, עוגב
קרייג גרובר - גיטרה בס
גארי דריסקול - תופים
הערות שוליים

↑  שקלול ציונים וביקורת על האלבום, באתר Sputnikmusic
| --- | --- |
בקרת זהויות :  MusicBrainz release group: a5d145cc-3c7f-31b3-9133-2e9367a47332
Good Girl Gone Bad Tour

ריהאנה מופיע במהלך סיבוב ההופעות, 2008.
Good Girl Gone Bad Tour הוא סיבוב ההופעות השני של זמרת הפופ ריהאנה. סיבוב ההופעות נועד לקדם את האלבום Good Girl Gone Bad. סיבוב ההופעות כלל 80 מופעים ב-5 יבשות שונות: 41 באירופה, 22 בצפון אמריקה, 12 באוקיאניה, 3 באסיה, 1 באירואסיה ו-1 באפריקה. בנוסף להופעות אלו תוכננו שתי הופעות נוספות במלזיה ואינדונזיה אך הן בוטלו. זהו למעשה היה סיבוב ההופעות הבינלאומי הראשון של הזמרת, אשר כלל גם יעדים מחוץ לצפון אמריקה. רשימת השירים מורכבת בעיקר משירים מהאלבום הנתמך לסיבוב ההופעות, אך מכילה גם שירים משני אלבומיה הקודמים. הזמר אייקון נבחר להיות זמר החימום בקנדה, בעוד סיארה ודייוויד ג'ורדן, שימשו כזמרי חימום בבריטניה. באוקיאניה שימש כריס בראון כזמר חימום. סיבוב ההופעות התחיל ב-15 בספטמבר 2007 ונגמר ב-24 בינואר 2009.
במהלך סיבוב ההופעות לבשה הזמרת תלבושות עור חושפניות דבר אשר עורר מחלוקת. במהלך סיבוב ההופעות נעשו שינויים רבים ברשימת השירים של סיבוב ההופעות כאשר רשימת השירים המקורית כללה בין היתר גרסת כיסוי לשיר "Is This Love" של בוב מארלי, אך במהלך ההופעות באירופה ב-2008 ירדו מספר שירים מהמופע ובין היתר גם שיר זה. במהלך ההופעות באוקיאניה ואסיה המופע הסתיים עם הדרן. ה-DVD הרשמי של סיבוב ההופעות שוחרר ב-17 ביוני 2008 וכולל את הופעתה של הזמרת במנצ'סטר. המופע גרף 45 מיליון דולר מ-75 מופעים ובכך היה לסיבוב ההופעות המצליח ביותר של הזמרת באותה תקופה.
רקע ופיתוח

סיבוב ההופעות בבימוי הכוריאוגרפית טינה לנדון, היה סיבוב ההופעות העולמי הראשון של ריהאנה אשר יצא מחוץ לגבולות צפון אמריקה. בסיבוב ההופעות ריהאנה הציגה תדמית פרובוקטיבית יותר אשר הייתה חדשה לקהל המעריצים שלה. במהלך ההופעות ריהאנה לבשה תלבושות וחושפניות מעור דבר אשר עורר מחלוקת. המופע היה משוכלל וכלל היקף גדול של אבזור, בין היתר כלל: שני מסכי LCD גדולים שהראו תמונות של ריהאנה וקליפים מיוחדים ושישה מסכי LCD דקים שהיו במרווחים באופן שווה, שלושה בצד שמאל ושלושה בצד ימין. המופע גם היה מורכב מאלף אורות שהבהבו בצבעים שונים ומסך LCD ענק שהתמקד בעיקר בריהאנה עצמה. הבמה הייתה עמוסה בפירוטכניקה ואביזרים שונים על הבמה ואף היו זמרי ליווי בכל צד בבמה. במהלך ההופעות באוסטרליה עלתה ריהאנה על פלטפורמה קטנה בחזית הבמה אשר שימשה לביצועי השירים "Disturbia" ו- "Unfaithful".
הזמר אייקון נבחר להיות זמר החימום של ההופעות בצפון אמריקה. בבריטניה סיארה שימשה כזמרת חימום בכל חודש דצמבר ובמרץ דייוויד ג'ורדן. אדם טנסטה שימש כזמר חימום בתאריכים של אירופה, החל ממרץ 2008.
כריס בראון שימש כזמר חימום באוקיאניה וביצע מערכה שלמה של 5 שירים. במקסיקו סיטי הזמרת מריה חוזה ביצעה 4 שירים, שלושת הסינגלים ראשונים שלה, ושיר חדש בשם "No Soy Una Señora" ובמקסיקו סיטי הזמר הספרדי דייוויד ביסבל, ביצע עם ריהאנה את גרסת הרמיקס לשיר "Hate That I Love You". בדצמבר 2007, ריהאנה נאלצה לבטל את ההופעות בנוטינגהאם, ברמינגהאם ובורנמות' בהתראה קצרה מאוד בהוראת רופאים. הופעות אלה נדחו למועד אחר בסופו של דבר. במהלך ההופעה בסידני, אוסטרליה, ב-7 בנובמבר 2008, ריהאנה ירדה מהבמה במהלך ביצוע השיר "Umbrella" אותו ביצעה עם כריס בראון. אתר הרכילות TMZ דיווח כי ריהאנה אולי חשה ברע בשל בעיה במיזוג האוויר במופע. גם המופע באינדונזיה ב-14 בנובמבר 2008 נדחה בעקבות אזהרת מסע אך בסופו של דבר בוטל לגמרי לאחר תקרית התקיפה של כריס בראון ביחד עם ההופעה במלזיה שהייתה אמורה להתקיים יומיים לאחר מכן.
ביקורות

מייק יוסינגר מג'ורג'יה, נתן ביקורת מעורבת על המופע ואמר: "לילידת ברבדוס הצעירה יש הרבה מה ללמוד בשמירה על קהל מרוצה" עם זאת ציין כי: "הדבר הכי טוב שאתה יכול לומר על ריהאנה הוא שהיא הראתה שיפור מסוים מאז הביקור האחרון שלה. בתור התחלה, היא כבר לא נראית חירשת לצלילים". ג'ייסון מקניל מקנדי אינטרנט אקספלורר, נתן ביקורת חיובית על המופע ואמר: "הזמרת עשתה רושם שהיא לא מנקרת עיניים. היא פתחה את המופע עם Pon de Replay, לבושה בלבוש מעור שחור, משובץ וסקסי כמו מלכת סאדו". ההופעה שתוכננה ל-13 בפברואר 2009 במלזיה, בוטלה בגלל המדיניות השמרנית במדינה. לטענתם של מלזיה צריך לאסור על ריהאנה להגיע למדינה שלהם בשל התלבושות החושפניות. שריל לאונג מ-MTV דרום-מזרח אסיה אמר על סיבוב ההופעות: "לא עשיתי את עצמי נהנית מהמופע. זה היה פשוט מטריף ביותר. מה שגם היא עשתה את מה שהיא יודעת לעשות הכי טוב: להביא את כל הלהיטים שלה".
שידורים והקלטות

ב-24 בספטמבר 2007, המופע במונטריאול קנדה הועלה לאתר MSN מוזיקה. הוא הפך במהירות רבה לפופולרי ואף שבר שיא כאשר צבר מעל למיליון צפיות, והופעה זו הייתה לנצפית ביותר בשנת 2007. ההופעה של ריהאנה באישגל, אוסטריה, ב -1 בדצמבר 2007, הוקלטה ושודרה בטלוויזיה הלאומית האוסטרית. המופע במנצ'סטר ב-6 בדצמבר 2007 הוקלט ויצא מאוחר יותר ב-17 ביוני 2008 על גביי DVD תחת השם Good Girl Gone Bad Live. ה-DVD כלל גם סרט תיעודי על ריהאנה, הלהקה שלה ומאחורי הקלעים של סיבוב ההופעות.
זמרי חימום

אייקון - צפון אמריקה בלבד
קרדיניאל אופישל - קנדה בלבד
ריי לבנדר - קנדה ולונדון
קאט דהלונה - לינקרופט
סיארה - בריטניה בלבד
דאנסX - תאריכים נבחרים
דייוויד ג'ורדן - בריטניה בלבד
כריס בראון - אוקיאניה
מריה חוזה - מקסיקו
רשימות השירים

צפון אמריקה (2007):
"Pon de Replay"
"Break It Off" (גרסת סולו)
"Let Me"
"Rehab"
"Breakin' Dishes"
" Is This Love (של בוב מארלי)
"Kisses Don't Lie"
"Scratch" (קטע מעבר)
"SOS"
"Good Girl Gone Bad"
"Hate That I Love You" (גרסת סולו)
"Unfaithful"
"Sell Me Candy"
"Don't Stop the Music"
"Shut Up and Drive"
"Umbrella
אירופה (2007):
"Pon de Replay"
"Break It Off" (גרסת סולו)
"Let Me"
"Rehab"
"Breakin' Dishes"
" Is This Love (של בוב מארלי)
"Kisses Don't Lie"
"Scratch" (קטע מעבר)
"SOS"
"Good Girl Gone Bad"
"Hate That I Love You" (גרסת סולו)
"Unfaithful"
"Sell Me Candy"
"Don't Stop the Music"
"Push Up on Me"
"Shut Up and Drive"
"Question Existing"
"Umbrella
אירופה (2008):
"Pon de Replay"
"Break It Off" (גרסת סולו)
"Let Me"
"Rehab"
"Breakin' Dishes"
"Scratch" (קטע מעבר)
"SOS"
"Good Girl Gone Bad"
"Hate That I Love You" (גרסת סולו)
"Unfaithful"
"Don't Stop The Music"
"Push Up on Me"
"Shut Up and Drive"
"Question Existing"
"Umbrella"
אסיה, אוקיאניה ומקסיקו:
Disturbia (סרטון פתיחה המכיל סימפולים עם השירים: Sweet Dreams (Are Made of This) ו-Seven Nation Army)
"Breakin' Dishes"
"Break It Off" (גרסת סולו) (תאריכים נבחרים)
"Let Me" (תאריכים נבחרים)
"Rehab"
מחרוזת:
"Pon de Replay" (תאריכים נבחרים)
"Paper Planes (של M.I.A.)
"Doo Wop (That Thing)" (של לורין היל)
"Live Your Life" (של טי. איי)
"Scratch" (קטע מעבר)
"SOS"
"Good Girl Gone Bad"
"Hate That I Love You" (גרסת סולו) (במקסיקו בוצע עם הזמר דייוויד ביסבל)
"Unfaithful"
"Don't Stop the Music"
"Push Up On Me"
"Shut Up and Drive"
"Take a Bow"
"Umbrella" (גרסת סינדרלה רמיקס בוצעה בתאריכים נבחרים עם כריס בראון)
Outro (קטע סיום)
שינויים

ההופעה שתוכננה ל-4 בדצמבר 2007 בבורנמות' נדחתה ל-6 במרץ 2008
ההופעה שתוכננה ל-8 בדצמבר 2007 בנוטינגהאם נדחתה ל-20 בדצמבר 2007
ההופעה שתוכננה ל-10 בדצמבר 2007 בברמינגהאם נדחתה ל-18 בדצמבר 2007
ההופעה שתוכננה ל-21 בדצמבר 2007 במוסקבה נדחתה ל-23 במרץ 2008
ההופעות במקסיקו שתוכננו ל-1 וה-3 בדצמבר 2008 נדחו ל-22 ול-24 בינואר 2009
כוח אדם > צוות על הדרך

טינה לנדון (הבמאית וכוריאוגרפית)
אנתוני רנדל (מנהל ייצור)
JP פירמן (מנהל סיור)
מארק דוסון (ביטחון)
פאנקי פוקילי (מנהל במה)
אלכס מקלאוד (רו"ח סיור)
דייב בררה (שלב טק)
אלכס סקרוון (מנהל תאורה)
TJ תומפסון (חבלן)
סיימון ג'יימס (נגר)
דוד קירקווד (מהנדס הקדמי של הבית)
ריקי בונגוס גלקי (מהנדס צג)
אליזבת שפרינגר (מלתחה)
כוח אדם > להקה

ריהאנה-שירה
קווין הייסטינגס (קלידים)
דיוד האדון (תופים)
האדם רוס (גיטרה מובילה)
ריצ'רד פורטוס (גיטרת קצב ספטמבר 2008- ינואר 2009)
אשלי הייני (שירת ליווי)
אריקה המלך (שירת ליווי)
כוח אדם > רקדנים

ויקטוריה פרסונס (קפטנית ריקוד)
רחל מרקריאן
בריאן טנקה
יוליוס לוו
כוח אדם > עיצוב

אורסולה סטיבן (שיער)
מיילה מוראלס (איפור)
מריאל האן (סטייליסטית)
ליסה קופר (סטייליסטית)
הוליווד (סטייליסט)
ריהאנה מופיעה עם השיר "SOS".
Sonny & Cher's Greatest Hits

Sonny & Cher's Greatest Hits (בעברית: הלהיטים הגדולים של סוני ושר) הוא אלבום האוסף השלישי של הצמד סוני ושר. האלבום יצא לאור ב-1968, על ידי חברות התקליטים אטלנטיק רקורדס ואטקו רקורדס.
ב-AllMusic קיבל אלבום האוסף דירוג של שניים וחצי כוכבי זהב.